Jakob Hurda monument
Jakob Hurda monument on Tartus Vanemuise pargis asuv mälestusmärk, mis on püstitatud eesti rahvaluule- ja keeleteadlase Jakob Hurda mälestuseks. Monument valmis 1994. aastal. Mälestusmärk koosneb madalast graniitalusest ning sellel paiknevast toolil istuvast ja lahtist raamatut käes hoidvast keeleteadlase graniitskulptuurist. Aluse keskmisele osale on raiutud keelemehe nimi, sellest vasakule sünni- ja paremale surma-aasta. Monumendi autorid on skulptor Jaak Soans ja arhitekt Rein Tomingas.